Un nou tren, care poate funcționa la -40 de grade Celsius, a fost lansat la Beijing.
Un nou tren rezistent la temperaturi scăzute a fost lansat la Beijing. Trenul este creat și operat de China State Railway Group. Nu se știe încă când vor funcționa noile garnituri.
China a lansat un tren de mare viteză care poate funcționa în condiții de vreme foarte rece, scrie CNN Travel. Trenul CR400AF-G, din seria Fuxing, poate atinge o viteză de 350 de kilometri pe oră la temperaturi de -40 de grade Celsius. Trenul a fost creat și va fi pus în funcțiune de China State Railway Group.Lansarea a avut loc pe 6 ianuarie, la Beijing. Noua linie de mare viteză va conecta capitala statului cu orașe din nord vest, cum ar fi Shenyang sau Harbin. Nu a fost anunțată data în care vor începe să opereze noile garnituri.Îmbunătățirile făcute la noul tren constau în șuruburi din crom cu aliaj molibden (un material ce suportă temperaturi joase), chedere de silicon, care opresc zăpada care ar putea intra în îmbinările trenului, frâne rezistente la temperaturi joase și țevi pentru sistemul de încălzire din oțel inoxidabil.Designul trenului este unul ergonom, care va ajuta la reducerea consumului de energie, iar șasiul este făcut din aliaj de aluminiu.